Všeobecne záväzné nariadenie obce Vinohrady nad Váhom  č.1/2013
ktorým sa určujú podrobnosti financovania materskej školy  a školských zariadení zriadených na území Obce Vinohrady nad Váhom  
na rok 2013

Obecné zastupiteľstvo obce Vinohrady nad Váhom  na základe samostatnej pôsobnosti podľa článku 68 Ústavy Slovenskej republiky a podľa § 6 ods. 1 zákona SNR č. 369/1990 Zb. o obecnom zriadení v znení neskorších predpisov a v zmysle § 6 ods. 12 písm. c) zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie.

Článok I
Úvodné ustanovenie
1. Predmetom tohto všeobecne záväzného nariadenia (ďalej len VZN) v súlade s § 6 ods. 12
zákona č. 596/2003 Z. z. o štátnej správe v školstve a školskej samospráve, je určenie podrobností financovania a výšky finančných prostriedkov na mzdy a prevádzku pre materskú školu (MŠ) a školské zariadenia (ŠZ) v zriaďovateľskej pôsobnosti Obce Vinohrady nad Váhom  na príslušný kalendárny rok so zohľadnením špecifík školy  a školských zariadení, ktoré sú zriadené na území obce Vinohrady nad Váhom .

Článok II
Vymedzenie subjektov na poskytnutie finančných prostriedkov na mzdy a prevádzku

Ustanovenia tohto VZN sa vzťahujú na:
1. Materské školy 
Materská škola, č. 598, 925 55 Vinohrady nad Váhom 

 2. Školské jedálne:
Školská jedáleň pri Základnej škole Vinohrady nad Váhom
Školská jedáleň pri Materskej škole Vinohrady nad Váhom 

3. Školský klub detí: 
Školský klub detí pri Základnej škole Vinohrady nad Váhom 

Článok III
Určenie podrobností financovania a výšky finančných prostriedkov na mzdy a prevádzku

1. Určenie podrobností financovania a výšky finančných prostriedkov na dieťa
Materskej  školy:
a) Podrobnosti financovania materskej  školy

Obec Vinohrady nad Váhom  financuje náklady na deti MŠ podľa počtu detí prijatých do MŠ podľa stavu k 15. septembru predchádzajúceho kalendárneho roka.

b) Výška finančných prostriedkov na mzdy a prevádzku materskej  školy 

Výška finančných prostriedkov na dieťa Materskej školy Vinohrady nad Váhom je 
                                                                                                               1 376,00 EUR

2. Určenie podrobností financovania a výšky finančných prostriedkov na mzdy a
prevádzku na stravovanie žiaka v zariadení školského stravovania,  ktoré sú súčasťou základnej školy, materskej školy  v zriaďovateľskej pôsobnosti Obce Vinohrady nad Váhom  

2. 1. Určenie podrobností financovania a výšky finančných prostriedkov na stravovanie
žiaka:
a) Podrobnosti financovania zariadení školského stravovania
Obec Vinohrady nad Váhom  financuje náklady na stravovanie žiakov základnej  školy a materskej školy  v zriaďovateľskej pôsobnosti obce Vinohrady nad Váhom podľa počtu všetkých žiakov základnej školy a materskej školy podľa stavu k 15. septembru predchádzajúceho kalendárneho roka.  

b) Výška finančných prostriedkov na mzdy a prevádzku školskej jedálne 

Výška finančných prostriedkov na stravovanie žiaka
v Školskej jedálni pri  Základnej škole  Vinohrady nad Váhom  228,00 EUR

Výška finančných prostriedkov na stravovanie žiaka
v Školskej jedálni pri Materskej škole Vinohrady nad Váhom  452,00 EUR

2. 2. Určenie podrobností financovania a výšky finančných prostriedkov na dieťa ŠKD:

a) Podrobností financovania školských klubov detí
Obec Vinohrady nad Váhom  financuje náklady na dieťa ŠKD podľa počtu všetkých žiakov základnej školy v zriaďovateľskej pôsobnosti Obce Vinohrady nad Váhom  podľa stavu k 15. septembru predchádzajúceho kalendárneho roka. 

b) Výška finančných prostriedkov na mzdy a prevádzku ŠKD
Výška finančných prostriedkov na dieťa ŠKD, ktorý je súčasťou Základnej školy Vinohrady nad Váhom je    169,00 EUR

Článok IV
Poskytovanie finančných prostriedkov

Obec Vinohrady nad Váhom   poskytne finančné prostriedky príjemcovi podľa článku II  tohto VZN ,  mesačne najneskôr 25. deň v mesiaci.

Článok V
Záverečné ustanovenia

1. Na tomto VZN sa uznieslo Obecné zastupiteľstvo obce Vinohrady nad Váhom a bolo schválené uznesením obecného zastupiteľstva č.16/2013 zo dňa 08. 04. 2013

2. Nadobudnutím účinnosti tohto VZN č 1/2013.stráca účinnosť a platnosť VZN č.8/2009 o určení výšky dotácie na prevádzku a mzdy na dieťa materskej školy a školských zariadení so sídlom na území obce Vinohrady nad Váhom na rok 2010.  

3. Toto VZN nadobúda účinnosť dňa 01.05.2013

                                                                   
                                                                                                Ing. Eva Hanusová v. r. 
                                                                                                    starostka obce

Schválené: 08.04.2013
Zverejnené: 16.04.2013